b'\n_START_ARTICLE_\nSkiauter\xc4\x97toji gaga\n_START_SECTION_\nI\xc5\xa1vaizda\n_START_PARAGRAPH_\nSkiauter\xc4\x97toji gaga yra didesn\xc4\x97 u\xc5\xbe did\xc5\xbei\xc4\x85j\xc4\x85 ant\xc4\xaf. Patino priekin\xc4\x97 dalis balta, u\xc5\xbepakalin\xc4\x97 \xe2\x80\x93 juoda. Skruostai \xc5\xa1viesiai gelsvai \xc5\xbeali. Pagurklis, kr\xc5\xabtin\xc4\x97, nugara, sparno dengiamosios plunksnos balti. Kitos k\xc5\xabno dalys juodos. Tarp kaktos ir \xc5\xa1nervi\xc5\xb3 i\xc5\xa1 \xc5\xa1on\xc5\xb3 plok\xc5\xa1\xc4\x8dia, gelsvai rausva i\xc5\xa1auga. Snapas kiek raudonesnis, kojos gelsvos su rudai juodomis pl\xc4\x97v\xc4\x97mis. Rainel\xc4\x97 tamsiai juosva._NEWLINE_Patel\xc4\x97s vir\xc5\xa1utin\xc4\x97 k\xc5\xabno dalis ruda. Sparn\xc5\xb3 plunksnos su juodomis vir\xc5\xa1\xc5\xabn\xc4\x97mis. Kaklas ir pagurklis molio spalvos. Kr\xc5\xabtin\xc4\x97 ir pilvas geltonai rudi. Snapas tamsiai \xc5\xbealsvai rudas. Kojos \xc5\xbealsvai pilkos. Jaunikliai pana\xc5\xa1\xc5\xabs \xc4\xaf patel\xc4\x99.\n_START_SECTION_\nPaplitimas\n_START_PARAGRAPH_\nEurazijoje gyvena nuo Kanino pusiasalio iki \xc4\x8ciuk\xc4\x8di\xc5\xb3 pusiasalio, taip pat aptinkama \xc5\xa0iaur\xc4\x97s Amerikoje, Grenlandijoje. \xc5\xbdiemoja pie\xc4\x8diau esan\xc4\x8di\xc5\xb3 j\xc5\xabr\xc5\xb3 pakrant\xc4\x97se. Lietuvoje pasteb\xc4\x97ta kelis kartus, vien\xc4\x85syk \xe2\x80\x93 su cypl\xc4\x97mis ir did\xc5\xbeiosiomis antimis.'